text: 23-årig sigtet for narkotikahandel og indbrud hos guldsmed
  04 december 2017 kl. 12.45
  En 23-årig mand fra Ribe blev lørdag sigtet for salg af narkotika og indbrud hos en guldsmed i Ribe. 
  Gerningsmanden bag et indbrud hos en guldsmed i Ribe i sidste uge er nu fundet. Syd- og Sønderjyllands Politi fremstillede lørdag en 23-årig mand fra Ribe i et lukket grundlovsforhør ved Byretten i Esbjerg.
  Manden er sigtet for salg af narkotika samt for indbrud hos en guldsmed i Ribe. 
  Den 23-årige blev anholdt den 1. december i Ribe i forbindelse med efterforskningen, og han er varetægtsfængslet frem til den 15. december. 
  Af hensyn til den videre efterforskning kan Syd- og Sønderjyllands Politi i øjeblikket ikke udtale sig yderligere.
  